[[ಚಿತ್ರ:Darjeeling Himalayan Railway.jpg|thumb|ಡಾರ್ಜಿಲಿಂಗ್‌ ಸಮೀಪಿಸುತ್ತಿರುವ "ಆಟಿಕೆ ರೈಲು"]]

[[ಸಿಲಿಗುರಿ]]ಯಿಂದ [[ಡಾರ್ಜಿಲಿಂಗ್‌ ಹಿಮಾಲಯನ್‌ ರೈಲ್ವೆ]] (ಇದನ್ನು "ಆಟಿಕೆ ರೈಲು" ಎಂಬ ಅಡ್ಡ ಹೆಸರಿನಿಂದ ಕರೆಯಲಾಗುತ್ತದೆ.) ಯಲ್ಲಿ 50 [[ಇಂಪೀರಿಯಲ್‌ ಘಟಕಗಳು# ಉದ್ದವನ್ನು ಅಳೆಯುವ ಮಾನದಂಡ|ಮೈಲಿಗಳ]] ದೂರ ಪ್ರಯಾಣಿಸಿದರೆ (80 ಕಿ.ಮೀ) ಅಥವಾ ರೈಲ್ವೆ ಹಳಿಯನ್ನೇ ಅನುಸರಿಸುವ ಹಿಲ್‌ ಕಾರ್ಟ್‌ ರಸ್ತೆ ([[ಭಾರತೀಯ ಹೆದ್ದಾರಿಗಳು|ರಾಷ್ಟ್ರೀಯ ಹೆದ್ದಾರಿ]] [[ಭಾರತದಲ್ಲಿರುವ ರಾಷ್ಟ್ರೀಯ ಹೆದ್ದಾರಿಗಳ ಪಟ್ಟಿ|55]]) ಯ ಮೂಲಕ ಪ್ರಯಾಣಿಸಿದರೆ ಡಾರ್ಜಿಲಿಂಗ್‌ ತಲುಪಬಹುದು. ಡಾರ್ಜಿಲಿಂಗ್‌ ಹಿಮಾಲಯನ್‌ ರೈಲ್ವೆಯು 60 ಸೆಂ.ಮೀ.(2 ಅಡಿ) ಗಳ [[ನ್ಯಾರೊ-ಗೇಜ್‌ ರೈಲ್ವೆ|ನ್ಯಾರೋ-ಗೇಜ್‌ ರೈಲ್ವೆ]]ಯಾಗಿದೆ. ಇದು 1999ರಲ್ಲಿ [[UNESCO]]ದಿಂದ [[ವಿಶ್ವ ಪರಂಪರೆ ಸ್ಥಳ|ವಿಶ್ವ ಪರಂಪರೆ ತಾಣ]] ಎಂದು ಘೋಷಿಸಲ್ಪಟ್ಟಿದ್ದು, ಈ ಗೌರವ ಪಡೆದ ವಿಶ್ವದ ಎರಡನೇ ರೈಲ್ವೆಯಾಗಿದೆ. ನಿಯಮಿತವಾಗಿ ಸಾರಿಗೆ ಸೇವೆ ಒದಗಿಸುವ ಬಸ್‌ಗಳು ಮತ್ತು ಬಾಡಿಗೆ ವಾಹನಗಳು ಡಾರ್ಜಿಲಿಂಗ್‌‌ನ್ನು [[ಸಿಲಿಗುರಿ]] ಮತ್ತು ಅಕ್ಕಪಕ್ಕದ ಪಟ್ಟಣಗಳಾದ [[ಕುರ್ಸೆಯಾಂಗ್‌|ಕುರ್ಸೆಯಾಂಗ್]], [[ಕಾಲಿಂಪಾಂಗ್‌]] ಮತ್ತು [[ಗ್ಯಾಂಗ್ಟಕ್‌]]ಗಳಿಗೆ ಸಂಪರ್ಕಿಸುತ್ತವೆ. 
ಕಡಿದಾದ ಇಳಿಜಾರುಗಳಿಂದ ಕೂಡಿದ ಈ ಪ್ರದೇಶವನ್ನು [[ಲ್ಯಾಂಡ್ ರೋವರ್|ಲ್ಯಾಂಡ್‌ ರೋವರ್‌]]ಗಳು ಸುಲಭವಾಗಿ ಕ್ರಮಿಸುವುದರಿಂದ ಇವುಗಳನ್ನು ಒಳಗೊಂಡಂತೆ [[ನಾಲ್ಕು ಚಕ್ರದ ಚಾಲನೆ|ನಾಲ್ಕು ಚಕ್ರದ ವಾಹನಗಳು]] ಇಲ್ಲಿನ ಜನಪ್ರಿಯ ಸಾರಿಗೆ ವಾಹನಗಳಾಗಿವೆ. ಆದರೂ, ಮಳೆಗಾಲದಲ್ಲಿ ಉಂಟಾಗುವ ಭೂಕುಸಿತಗಳಿಂದಾಗಿ ಇಲ್ಲಿನ ರಸ್ತೆ ಮತ್ತು ರೈಲ್ವೆ ಸಂಪರ್ಕಗಳು ಆಗಿಂದಾಗ್ಗೆ ತೊಂದರೆಗೊಳಗಾಗುತ್ತಲೇ ಇರುತ್ತವೆ. 
ಡಾರ್ಜಿಲಿಂಗ್‌ಗೆ ಅತ್ಯಂತ ಸಮೀಪದ ವಿಮಾನನಿಲ್ದಾಣ ಇಲ್ಲಿಗೆ 93 ಕಿ.ಮೀ.(58 ಮೈಲಿಗಳು) ದೂರದಲ್ಲಿ ಸಿಲಿಗುರಿಗೆ ಸಮೀಪವಿರುವ [[ಬಾಗ್ದೊಗ್ರ|ಬಾಗ್ದೋಗ್ರ]]ದಲ್ಲಿದೆ. 

[[ಇಂಡಿಯನ್‌ ಏರ್‌‌ಲೈನ್ಸ್‌|ಇಂಡಿಯನ್‌ ಏರ್‌ಲೈನ್ಸ್]], [[ಜೆಟ್‌ ಏರ್‌ವೇಸ್‌‌|ಜೆಟ್‌ ಏರ್‌ವೇಸ್‌]] ಮತ್ತು [[ಏರ್‌ ಡೆಕ್ಕನ್‌]] - ಇವು ಇಲ್ಲಿನ ಮೂರು ಪ್ರಮುಖ ವಿಮಾನ ಸಾರಿಗೆಗಳಾಗಿದ್ದು ಈ ಪ್ರದೇಶವನ್ನು [[ದೆಹಲಿ]], [[ಕಲ್ಕತ್ತಾ|ಕೋಲ್ಕತ್ತಾ]] ಮತ್ತು [[ಗುವಾಹಟಿ]]ಗಳಿಗೆ ಸಂಪರ್ಕಿಸುತ್ತವೆ. ಅತ್ಯಂತ ಸಮೀಪದ ರೈಲ್ವೆ ನಿಲ್ದಾಣವು [[ಹೊಸ ಜಲ್‌ಪೈಗುರಿ|ಹೊಸ ಜಲ್‌‌ಪೈಗುರಿ]]ಯಲ್ಲಿದೆ. ಇದು ದೇಶದ ಬಹುತೇಕ ಪ್ರಮುಖ ನಗರಗಳಿಗೆ ಸಂಪರ್ಕ ಕಲ್ಪಿಸುತ್ತದೆ. ಪಟ್ಟಣದ ವ್ಯಾಪ್ತಿಯೊಳಗೆ ಜನರು ಸಾಮಾನ್ಯವಾಗಿ ಕಾಲ್ನಡಿಗೆಯಲ್ಲೇ ಸಂಚರಿಸುತ್ತಾರೆ. ಕಡಿಮೆ ದೂರದ ಸ್ಥಳಗಳನ್ನು ತಲುಪಲು ಇಲ್ಲಿನ ನಿವಾಸಿಗಳು [[ಬೈಸಿಕಲ್‌|ಬೈಸಿಕಲ್]], [[ಮೋಟಾರ್‌ಸೈಕಲ್‌ (ಸ್ವಯಂಚಾಲಿತ ದ್ವಿಚಕ್ರ ವಾಹನ)|ದ್ವಿಚಕ್ರ ವಾಹನಗಳು]] ಮತ್ತು ಬಾಡಿಗೆ ಟ್ಯಾಕ್ಸಿಗಳನ್ನು ಬಳಸುತ್ತಾರೆ. [[ಡಾರ್ಜಿಲಿಂಗ್‌ ರೋಪ್‌ಮಾರ್ಗ|ಡಾರ್ಜಿಲಿಂಗ್ ಹಗ್ಗದ‌ಮಾರ್ಗ]] (ಇದಕ್ಕೆ ಕೇಬಲ್‌ ಕಾರು ಎಂಬ ಹೆಸರೂ ಇದೆ) 1968 ರಿಂದ 2003ರವರೆಗೆ ಕಾರ್ಯ ನಿರ್ವಹಿಸಿತು. ಆದರೆ ಒಮ್ಮೆ ಅಪಘಾತ ಸಂಭವಿಸಿ ನಾಲ್ಕು ಪ್ರವಾಸಿಗರು ಮೃತರಾದ ದುರ್ಘಟನೆಯ ನಂತರ ಇದನ್ನು ನಿಲ್ಲಿಸಲಾಗಿದೆ.

ಪೌರಾಡಳಿತ
ಇತಿಹಾಸ
ಜನಸಂಖ್ಯಾ ವಿಚಾರ
ಸಾರಿಗೆ